Publication: Magyar Közlöny
Issue: MK-2005-171 (Year: 2005, Number: 171)
Era: 2004-2010
Section: tõkepiacról szóló 2001. évi CXX. törvény és
Paragraph Index: 61

9. A Felügyeleti mérleg és a kapcsolódó jelentések kitöltésének általános elõírásai A Felügyeleti mérleg a PSZÁF speciális információ igényeinek kielégítését szolgálja, ezért a mérlegsorok elrendezésekor a következõ elveknek kell érvényesülni: – a mérleg elsõdleges rendezési szempontja az instrumentumok csökkenõ likviditása, majd ezen belül – szükség, illetve lehetõség szerint – az egyes tételek növekvõ kockázata, és ezzel összhangban, – a lejárati bontásnál a rövid lejárattól a hosszabb felé halad, – további csoportosítási szempontként jelenik meg a nemzetközi szabványokkal összhangban lévõ egységes szektorbontás, illetve annak a Felügyelet igényei szerinti alábontása. Minden olyan instrumentum esetében, ahol nem teljes körû a szektorbontás, „egyéb” sorok szerepelnek, amelyek az odatartozó, de nem besorolt (külön kiemelt) tételeket tartalmazzák.

Source: https://magyarkozlony.hu/hivatalos-lapok/cc55bf5e9cdda2583f6e1132c33d135c72417f90/dokumentumok/c090098feb6daa75ed35cc6dfdace37fc03cc91c/letoltes